Ingkang gadhah dêdamêl jêmparing punika botên ngêmungakên bôngsa Jawi kemawon, sanadyan bôngsa Eropah ugi makatên. Dene tumrap bôngsa têtiyang wanan, kados ta: Papuah, Dhayak, punika taksih sami migunakakên jêmparing. Nanging jêmparing wau mênggahing bôngsa Eropah tuwin Jawi lajêng botên kangge dêdamêling pêpêrangan, amargi kawon kalihan sanjata, ewadene dumugi sapriki, jêmparing wau inggih taksih, nanging namung tumônja kangge kasênêngan, nama jêmparingan, [jêmparinga...]